**PLAN DE ACȚIUNI**

**privind activitatea Agenției pentru Supraveghere Tehnică**

**în domeniul siguranței antiincendiare**

1. **Introducere**. În urma implementării de către Guvernul Republicii Moldova a reformelor ce țin de eficientizarea controalelor de stat a activității de întreprinzător și optimizarea structurilor și a atribuțiilor autorităților cu funcții de control, Agenția pentru Supraveghere Tehnică a preluat în urma reorganizării prin fuziune (contopire) competențele funcționale ale autorităților contopite, respectiv, ale Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și ale Inspectoratului de Stat pentru Supravegherea Geodezică, Tehnică și Regim.

Totodată, Agenției iau revenit funcții ce țin de controlul respectării normelor și a prescripțiilor tehnice cu privire la siguranţa antiincendiară, protecţia civilă și siguranța ocupațională, care erau exercitate anterior de către Serviciul Protecţie Civilă şi Situaţii Excepţionale al Ministerului Afacerilor Interne și respectiv, de către Inspectoratul de Stat al Muncii.

Pentru îndeplinirea cu succes a atribuțiilor în domeniul siguranței antiincendiare, este necesar de acționat conform unui plan concret de acțiuni, care să fie axat pe instruirea de specialitate și prevenirea generală, precum și pe prevenția specială a fenomenelor cu consecințe nefavorabile, posibile pe acest sector de activitate, mai ales având în vedere timpul canicular ce se apropie.

Prezentul Plan de acțiuni a fost elaborat în conformitate cu prevederile Hotărârii Guvernului nr. 1088 din 18.12.2017 cu privire la organizarea şi funcţionarea Agenției pentru Supraveghere Tehnică. Scopul planificării activităților îl constituie prevenirea izbucnirii incendiilor și al desfășurării activității în corespundere cu atribuțiile pe domeniul de competență al siguranței antiincendiare la verificarea respectării cerinţelor de siguranţă împotriva incendiilor, protecţie civilă și al diminuării riscului apariției focarelor de incendii.

1. **MĂSURI NECESARE DE ÎNDEPLINIT**

**Perioada de implementare: lunile mai – decembrie a. 2018**

|  |  |  |  |  |  |
| --- | --- | --- | --- | --- | --- |
| **Nr. d/o** | **Acțiuni/subacțiuni** | **Instituția/direcția responsabilă de executare** | **Termenul de realizare** | **Notă** | **Informarea privind executarea** |
| **1** | **2** | **3** | **4** | **5** | **6** |
| 1. | Anunțarea concursului și angajarea specialiștilor pe domeniul siguranței antiincendiare | Direcția management instuțional | Lunile mai-decembrie a. 2018 | Numărul concursurilor organizate depinde de nivelul de pregătire profesională al candidaților ce aplică la funcțiile în cauză | Lunar pâna la data de 10 a lunii următoare |
| 2. | Organizarea concursului | Direcția management instuțional | 31.05.2018 | Se preconizează a fi angajate 5 (cinci) persoane | 10.06.2018 |
| 3. | Instruirea primară a persoanelor noi angajate conform Ordinului nr. 160a din 11.05.2018 | Direcția management instuțional, Direcția Supraveghere de Stat a măsurilor contra incendiilor | 10 (zece) zile lucrătoare de la data angajării | Persoanele angajate recent vor fi instruite până la data de 31.05.2018 | Lunar pâna la data de 10 a lunii următoare |
| 4. | Instruirea periodică a personalului care activează | Direcția management instuțional, Direcția Supraveghere de Stat a măsurilor contra incendiilor | Trimestrial | Se preconizează de pentrecut instructajele pe parcursul al unei zile de lucru fiecare | Trimestrial pâna la data de 10 a primei luni din trimestrul următor |
| 5. | Detașarea la Agenția pentru Supraveghere Tehnică, pentru perioada 01 iunie - 31 decembrie 2018, a unui număr de 25 reprezentanți IGSU al MAI *(DSSMCI – 6; NORD – 2; DST Centru – 7; DST Sud – 10)* | MAI, MEI, IGSU și AST | 01.07.2018 | Temei legal: art. 34 al Legii nr. 288 din 16.02.2016 privind funcționarul public cu statut special din cadrul Ministerului Afacerilor Interne | Până la data de 10.07.2018 |
| 6. | Controlul obiectivelor de agrement | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | 18.05.20187-31.12.2018 | Emiterea prescripțiilor sau aplicarea sancțiunilor, acolo unde este cazul | Lunar până la data de 10 a lunii următoare |
| 7. | Controlul taberelor de odihnă și întremare a copiilor | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | Până la data de 08.06.2018 | Emiterea prescripțiilor sau aplicarea sancțiunilor dacă va fi cazul | Pâna la data de 15.06.2018 |
| 8. | Asigurarea securității la incendiu pe perioada campaniei de recoltare a cerealelor, controlul respectării normelor în vigoare | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | Începând cu data de 11.06.2018 până la finele lunii august | Emiterea prescripțiilor sau aplicarea sancțiunilor unde este cazul | Lunar până la data de 10 a lunii următoare pe toată durata campaniei |
| 9. | Asigurarea securității la incendiu a instituțiilor de învățământ, controlul respectării normelor în vigoare | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | De la data de 01.08.2018 până la data de 01.09.2018 | Emiterea prescripțiilor sau aplicarea sancțiunilor unde este cazul | Până la data de 15.09.2018 |
| 10. | Asigurarea securității la incendiu a instituțiilor medicale, controlul respectării normelor în vigoare | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | De la 01.10.2018 pâna la 30.10.2018 | Emiterea prescripțiilor sau aplicarea sancțiunilor unde este cazul | Până la 15.11.2018 |
| 11. | Asigurarea securității la incendiu a instituțiilor de învățământ în perioada sărbătorilor de iarnă, controlul respectării normelor în vigoare | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | De la 10.12.2018 până la 28.12.2018 | Emiterea prescripțiilor sau aplicarea sancțiunilor unde este cazul | Până la finele anului 2018 |
| 12. | Asigurarea securității la incendiu a obiectivelor de agrement în perioada sărbătorilor de iarnă, controlul respectării normelor în vigoare | Direcția Supraveghere de Stat a măsurilor contra incendiilor și Direcțiile Supraveghere Tehnică Teritoriale | De la 03.12.2018 până la 14.12.2018 | Emiterea prescripțiilor sau aplicarea sancțiunilor unde este cazul | Până la finele anului 2018 |

**Notă de argument**

**cu privire la realizarea Planului de acțiuni**

**privind activitatea Agenției pentru Supraveghere Tehnică**

**în domeniul siguranței antiincendiare**

Planul de acțiuni prezentat, va fi realizat integral și în termenii statuați sub condiția emiterii din partea Ministrului Afacerilor Interne și a conducerii Inspectoratului General pentru Situații de Urgență, a unor ordine privind **detașarea** în cadrul Agenției pentru Supraveghere Tehnică, pentru perioada 01.06.2018 – 31.12.2018, **a unui număr de 25 de specialiști** ai Inspectoratului General pentru Situații de Urgență *(pentru necesitățile: Direcției supraveghere de stat a măsurilor contra incendiilor – 6; Direcției Supraveghere Tehnică Nord – 2; Direcției Supraveghere Tehnică Centru – 7; Direcției Supraveghere Tehnică Sud – 10)*.

Drept temei juridic al detașării servește art. 34 al Legii nr. 288 din 16 decembrie 2016 privind funcționarul public cu statut special din cadrul Ministerului Afacerilor Interne, care prevede această posibilitate în următoarele condiții de bază:

- Funcţionarul public cu statut special poate fi detaşat la instituţii din Republica Moldova, în temeiul unui ordin al ministrului afacerilor interne, al angajatorului sau al persoanei împuternicite de către acesta;

- Dacă salarizarea pentru funcţia în care este detaşat funcţionarul public cu statut special diferă de cea de la locul de muncă de bază, funcţionarul beneficiază de condiţiile cele mai avantajoase.

Detașarea specialiștilor respectivi este motivată prin faptul, că la moment, în rezultatul demarării procedurii de reorganizare, în cadrul Agenției sunt angajați 105 de funcționari publici din necesarul de 185 dintre care doar 8 persoane pe domeniul siguranței antiincendiare și protecției civile *(Direcția supravegherea de stat a măsurilor contra incendiilor – 1; Direcția Supraveghere Tehnică Nord – 6; Direcția Supraveghere Tehnică Centru – 0; Direcția Supraveghere Tehnică Sud – 1)*.

Concomitent, a fost anunțat un nou concurs pentru suplinirea funcțiilor rămase vacante, care se va desfășura la sfârșitul lunii mai, astfel urmând a fi angajați specialiști pe toate domeniile de competență, inclusiv aproximativ 5 persoane pe domeniul siguranței antiincendiare. Desfășurarea concursurilor va fi prelungită până la suplinirea tuturor funcțiilor vacante, preconizând a fi realizată până la finele anului curent. Agenția va întreprinde toate procedee legale pentru promovarea imaginii și atragerii persoanelor în câmpul muncii pentru suplinirea funcțiilor vacante.

Persoanele noi angajate, conform planului de stagiune, aprobat prin ordinul Agenției pentru Supraveghere Tehnică, vor urma perioada de instruire obligatorie, care cuprinde însușirea actelor legislative și normative din domeniile de competență, precum și activități practice cu concursul mentorilor, cu susținerea ulterioară a testărilor profesionale. Persoanele deja angajate sunt în proces de instruire, cu petrecerea periodică a stagiilor de perfecționare în domeniile de specialitate. Anual se va efectua evaluarea performanțelor acestora.

În vederea monitorizării măsurilor întreprinse periodic sunt convocate ședințe de lucru comune cu participarea factorilor de decizie ai Agenției pentru Supraveghere Tehnică și ai Inspectoratului General pentru Situații de Urgență *(IGSU)*, ce au ca obiect al discuțiilor preluarea de către Agenție a experienței IGSU la îndeplinirea atribuțiilor ce țin de domeniile implementării măsurilor contra incendiilor și a asigurării protecției civile.

Prin urmare, angajații Agenției pentru Supraveghere Tehnică, vor continua cu efort maxim, activitatea în corespundere cu atribuțiile și obligațiunile ce le revin, în toate domeniile de competență.